Ons gesels met Marisa van Mooimaak | rooi roseOns gesels met Marisa van Mooimaak | rooi rose
Marisa Janse van Vuuren van Parklands is vandeesweek se deelnemer aan kykNET se gewilde program, Mooimaak 2. Haar tande was vir haar die aspek van haarself wat haar die meeste gepla het. Skakel in op DSTV-kanaal 144 om Marisa se transformasie te sien.
Ons gesels met Marisa van Mooimaak. Inligting en foto’s verskaf deur kykNET en Mooimaak.
Om meer uit te vind oor die behandelings wat Marisa ontvang het, klik hier.
Albei my dogters het my ingeskryf en Elizabeth, my oudste, se brief is uiteindelik gekies.
Wie het jou die meeste aangemoedig om in te skryf?
Soos ek genoem het was dit my dogters, hulle het my ook ontsaglik sterk bygestaan en aangemoedig regdeur die hele proses.
Wat hoop jy om uit die transformasie te leer?
Dat dit nooit te laat is om ’n nuwe hoofstuk in jou lewe te begin nie.
Na wie se reaksie sien jy die meeste uit en hoekom?
Elizabeth, my oudste dogter, want ek sien haar net elke twede of derde maand. Maar eintlik albei my dogters – hulle is albei my hart se punt.
Hoe verander hierdie ervaring hoe jy jouself sien?
Ek is beslis meer positief. Ek sien weer kans om dinge buite my “comfort zone” aan te pak en ek het weer lus vir die lewe. Ek sien baie uit na hierdie nuwe hoofstuk in my lewe – dit gaan beslis een van die bestes wees!
Beskryf die proses. Wat die pyn die moeite werd?
Ek moet sê, dit was party dae nie maklik nie en ek het vele male ’n paar trane weggepink, maar as ek nou na die afgelope paar maande kyk was dit tog nie te erg nie en beslis die moeite werd.
Waarvan hou jy die meeste na die transformasie?
Om te kan glimlag sonder om my tande weg te steek.
Waarvoor sien jy nou kans wat jy nie voorheen wou doen nie?
Ek dink enige iets wat my kant toe gaan kom sal ek nou met oorgawe aanpak, ek is glad nie meer skaam oor my voorkoms nie! (Ek gaan al kerk toe sonder grimering – en ek sou dit nooit vantevore doen nie).
Sou jy iemand anders aanraai om deur die proses te gaan?
Baie baie beslis, dit was ’n wonderlike ondervinding – om nie eens te praat van die wonderlike mense wat almal deel was van die proses nie.
Volg Mooimaak op hul webblad, facebook en Instagram. Skakel Donderdagaande in om 20h30 om hierdie reeks te kyk en besoek die webblad vir herhalingstye.
Lees ook ons ander onderhoude met Mooimaak-deelnemers
Ons gesels met Bridget
Ons gesels met Liana